Source: https://octavpelin.wordpress.com/2013/01/07/
Timestamp: 2020-07-03 14:43:14+00:00

Document:
07 | ianuarie | 2013 | Octavpelin's Weblog
Arhiva | 4:07 pm
TRAIAN BASESCU II DA PESTE CEAFA LUI VICTOR PONTA CU „PACTUL DE COABITARE”.RAZBOIUL A INCEPUT INTRE PALATE!
Administraţia Prezidenţială atenţionează Guvernul României să se menţină „în limita declaraţiilor decente” şi „să nu arunce vinovăţia” pe terţe instituţii sau persoane pentru neadoptarea deciziei privind modificarea taxelor şi impozitelor locale.
„Administraţia Prezidenţială atenţionează Guvernul României să se menţină în limita declaraţiilor decente şi să nu arunce vinovăţia pe terţe instituţii sau persoane pentru neadoptarea deciziei privind modificarea taxelor şi impozitelor locale. De asemenea, Administraţia Prezidenţială menţionează că respectă cu maximă rigurozitate procedurile şi prevederile constituţionale şi că acestea nu vor fi încălcate ca urmare a unor presiuni publice create prin declaraţii sau comunicate de presă”, se arată într-un comunicat al Administraţiei Prezidenţiale, postat luni pe site-ul instituţiei.
Reacţia Preşedinţiei vine după comunicatul de presă de luni al Guvernului, cu privire la motivele care au stat la baza imposibilităţii de a fi adoptată ordonanţa privind modificarea Codului fiscal în privinţa taxelor şi impozitelor locale.
„Legea privind abilitarea Guvernului de a emite ordonanţe a fost primită de Administraţia Prezidenţială în data de 24 decembrie 2012. Preşedintele României, conform Articolului 77 din Constituţia României, are la dispoziţie 20 de zile pentru analiza şi promulgarea, respectiv, trimiterea spre reexaminare a unei legi (practic, în această perioadă, Departamentul Constituţional-Legislativ al Administraţiei Prezidenţiale a avut la dispoziţie doar două zile pentru a realiza această analiză). Preşedintele României, domnul Traian Băsescu, a promulgat legea în data de 3 ianuarie 2013, zi în care l-a şi informat personal de acest lucru pe prim-ministrul Guvernului României, domnul Victor-Viorel Ponta. De altfel, Administraţia Prezidenţială a comunicat public, în dimineaţa zilei de 4 ianuarie 2013, referitor la promulgarea legii”, mai menţionează Preşedinţia.
Ordonanţa privind modificarea Codului fiscal în privinţa taxelor şi impozitelor locale va fi adoptată în cadrul şedinţei de Guvern din această săptămână, precizează Executivul într-un comunicat remis luni AGERPRES.
Potrivit sursei citate, în şedinţa de Guvern din data de 5 ianuarie 2013 a fost pregătit textul Ordonanţei pentru modificarea Codului fiscal în privinţa taxelor şi impozitelor locale dar actul nu a putut fi însă adoptată din cauza faptului că preşedintele Traian Băsescu nu a promulgat legea privind abilitarea Guvernului de a emite Ordonanţe pe perioada vacanţei parlamentare decât după desfăşurarea şedinţei de Guvern.
”Mai mult, legea privind abilitarea Guvernului de a emite Ordonanţe pe perioada vacanţei parlamentare intră în vigoare la 3 zile după data publicării în Monitorul Oficial. Din acest motiv, Ordonanţa privind modificarea Codului fiscal în privinţa taxelor şi impozitelor locale va fi adoptată în cadrul şedinţei de Guvern din această săptămână”, se subliniază în comunicatul citat.
Etichete:TRAIAN BASESCU II DA PESTE CEAFA LUI VICTOR PONTA CU "PACTUL DE COABITARE".RAZBOIUL INTRE PALATE A INCEPUT!
DESANTUL JUDECATORILOR DIN CADRUL JUDECATORIEI RAMNICU’VALCEA DE DECLANSARE A PROCEDURII DE REVOCARE A LUI VASILICA DANILET DIN CSM!
Adunarea Generală a Judecătorilor din cadrul judecătoriei Râmnicu Vâlcea a declanşat procedura de revocare a judecătorului Cristi Vasilică Dănileț din cadrul Consiliului Superior al Magistraturii (CSM), deoarcee a participat la o procedură de alegere netransparentă a conducerii Consiliului, contrat celor însușite în dosarul de candidatură, arată un comunicat, citat de presă….
”In esență, Adunarea Generală a Judecătorilor a considerat că domnul judecător Cristi Vasilică Dănileț și-a exercitat în mod necorespunzator atribuțiile încredințate prin alegerea ca membru al Consiliului, participând activ la o procedura netransparentă de alegere a conducerii Consiuliului în contra celor insușite în proiectul de candidatură, iar pozițiile sale publice exprimate recent au lăsat unui observator obiectiv impresia implicării mai degrabă în alte scopuri precum, făra a fi singurul, cel al promovării propriei sale imagini decât a intereselor judecătorilor români”, spune comunicatul.
Hotărârea Adunării Generale a Judecătorilor va fi transmisă celorlalte instanțe de același grad, în vederea continuării procedurii de revocare.
Conform prevederilor legale, un membru ales al CSM poate fi revocat la cererea majorității instanțelor pe care le reprezintă, acestea hotărând, la rândul lor, cu două treimi din voturile judecătorilor în funcție. Cristi Dănileț este membru ales din partea judecătorilor din Consiliul Superior al Magistraturii.
Etichete:DESANTUL JUDECATORILOR DIN CADRUL JUDECATORIEI RAMNICU VALCEA DE A DECLANSA REVOCAREA LUI VASILICA DANILET DIN CSM!
PREMIERUL VICTOR PONTA SI…”STAREA NATIUNII!”
Ponta prezintă joi… „starea naţiunii”.
Premierul Victor Ponta va vorbi joi, în cadrul unei conferinţe de presă, despre finanţele ţării.
„Joi voi prezenta, într-o întâlnire cu mass-media, nu capitole din buget, ci mai degrabă o să prezint starea naţiunii, să arăt ce datorii avem din trecut fără să încep să spun de vechea moştenire, pur şi simplu să prezint realitatea, şi ce alte lucruri putem sau nu putem face. O prezentare pe care nu ţin minte să o fi făcut în ultimii ani. Va fi şi o prezentare cu o perspectivă de patru ani, ce bani sunt în 2013, dar care sunt proiectele pe care le începem în 2013 şi pe care le putem termina în funcţie de alocările multianuale”, a declarat premierul Victor Ponta luni, la sediul central al PSD.
El şi-a exprimat speranţa ca miniştrii de resort să fie gata până joi, astfel încât această prezentare să fie posibilă. Şeful Executivului a subliniat că bugetul nu a fost secretizat.
„Bugetul nu a fost şi nu va fi niciodată secretizat, se trimite la 588 de parlamentari, se pune pe site. A fost trecut pe lista de confidenţial în aşa fel încât la discuţie au participat numai miniştri. A fost un memorandum al d-lui Voinea legat de strategia de negociere a noastră cu FMI. Or o strategie n-o dai publică. (…) Vor fi lucruri la care ţinem foarte mult în discuţia cu FMI, vor fi lucruri la care o să cedăm. Acela era doar un memorandum întocmit de dl. ministru Voinea legat de discuţiile pe care le vom avea in continuare cu partenerii noştri internaţionali. Nu era cazul să participe consilierii… Nu mă tem de nimeni, dar sunt atent la toată lumea”, a explicat premierul Victor Ponta.
Etichete:PREMIERUL VICTOR PONTA SI...."STAREA NATIUNII!"
DEMISUL PENAL TRAIAN BASESCU SI SOATA SA MARIA SI-AU PRELUNGIT WEEKENDUL LA PREDEAL PE BANII AMARASTEANULUI ROMAN!
Traian Băsescu şi soţia sa, Maria, şi-au prelungit cu o seară şederea la Predeal, după ce au petrecut weekendul în staţiunea de pe Valea Prahovei în caare cei doi şi-au petrecut şi Crăciunul.
Traian Băsescu a ieşit, duminică la prânz, cu snowmobilul pe pârtia Clăbucet din Predeal, el aflându-se cazat, de sâmbătă, la vila de protocol din staţiune, alături de soţia sa, Maria Băsescu.
Şeful statului a fost pe pârtie cu snowmobilul şi în cursul zilei de sâmbătă, unde a stat aproximativ două ore. El nu a făcut declaraţii jurnaliştilor, spunând doar că se simte foarte bine.
Preşedintele Traian Băsescu şi soţia sa şi-au petrecut la Predeal şi Crăciunul, iar Revelionul şeful statului l-a petrecut la un hotel de patru stele din staţiunea Covasna, alături de soţia sa şi cele două fiice, dar şi de Elena Udrea şi de soţul acesteia şi de familia primarului din Arad, Gheorghe Falcă, fin al preşedintelui, potrivit Mediafax.
Etichete:DEMISUL PENAL TRAIAN BASESCU SI SOATA SA MARIA SI-AU PRELUNGIT WEEKENDUL LA PREDEAL PE SEAMA AMARASTEANULUI ROMAN!
MINISTRUL DE EXTERNE TITUS CORLATEAN A PRIMIT MANDAT SA DISCUTE CU GUVERNATORUL STRAIAN BASESCU NUMIRILE DE AMBASADORI AI ROMANIEI!
Ministrul de Externe, Titus Corlăţean, a declarat că are mandat să discute cu preşedintele Traian Băsescu numirile de ambasadori ai României, având în vedere că în prezent sunt mai multe astfel de poziţii importante care nu sunt acoperite.
Ministerul Afacerilor Externe propune, face evaluarea şi face propunerea. Procedura se finalizează la preşedinte, care ia decizia finală, semnează decretul, nu semnează decretul. În mod firesc – şi aţi auzit probabil şi declaraţii ale primului ministru, în ultimele saptămâni – la această procedură specifică este nevoie de un dialog prealabil şi eu am primit şi un mandat foarte clar de a discuta cu preşedintele în legătură cu diferitele propuneri de desemnare de ambasadori, pentru că aceşti ambasadori joacă un rol extrem de important în promovarea intereselor României. Nu avem voie să mai stăm foarte multă vreme. Sunt poziţii importante în clipa de faţă care nu sunt acoperite”, a afirmat Corlăţean, duminică seară, la Realitatea TV.
El a menţionat în acest sens posturile de la Roma, Varşovia şi Atena, adăugând că sunt însă şi o serie de alţi ambasadori cu mandatele terminate sau care urmează să se termine.
„Sunt două cazuri cel puţin în care am formulat deja nişte propuneri fundamentate pe criterii profesionale, de ordin diplomatic. Vorbim de diplomaţi de carieră, apreciaţi şi aştept un răspuns de la Preşedinţie. A şi fost perioada asta politică efervescentă si am înţeles faptul că nu s-a dat curs deocamdată la propuneri, dar pentru celelalte, cel puţin în capitalele cu adevărat importante, probabil va fi necesar un dialog preliminar”, a mai evidenţiat Corlăţean.
De asemenea, el a punctat că atribuţiile preşedintelui şi ale Guvernului în privinţa politicii externe sunt foarte clar menţionate în Constituţie, însă prin Acordul de colaborare instituţională semnat de Băsescu şi Ponta s-a obţinut o înţelegere politică pentru a avea poziţii consolidate, pe o singură voce, ale statului român în plan extern.
„Ceea ce lipsea şi sper să dispară în perspectivă, era acea înţelegere politică, o decenţă a dialogului politic şi un respect al competenţelor pe care celălalt le are şi al dorinţei de a ajunge, printr-un dialog firesc politic interinstituţional, la o poziţie consolidată, pentru că pentru un stat nu există un lucru mai rău în acest domeniu să existe două voci distincte. Da, poziţia trebuie să fie unitară, unică, ea poate fi exprimată de persoane, de demnitari, preşedinte, prim-ministru, ministru de externe, alţi miniştri, dar trebuie să exprimi aceeaşi poziţie. Ăsta este sensul documentului, cel puţin aşa l-am înţeles şi din acest punct de vedere, eu l-am salutat”, a mai spus Corlăţean.
Printre ambasadorii României din capitale importante aflaţi la finalul mandatului de patru ani se numără Adrian Cosmin Vieriţa, numit la Washington în ianuarie 2008, Constantin Mihai Grigore, numit la Moscova în 2008, Ion Jinga, numit la Londra în 2008, Sorin Ducaru, reprezentantul permanent al României la NATO (numit în 2006), Mihnea Motoc, şeful misiunii României pe lângă UE (numit în 2008).
În acordul de coabitare semnat, în decembrie, de preşedinte şi premier se arată că există domenii efective în care cooperarea dintre cele două componente ale executivului se impune, iar în această materie se înscriu şi numirile de ambasadori.
Etichete:MINISTRUL DE EXTENE, TITUS CORLATEAN A PRIMIT MANDAT SA DISCUTE CU GUVERNATORUL STRAIN TRAIAN BASESCU NUMIRILE DE AMBASADORI AI ROMANIEI!
COMUNICATUL UNJR:”NU ACCEPTAM SA FIM REPREZENTATI DE OANA HAJNAL-SCHMIDT,PRESEDINTE CSM ALES ILEGAL!
Printr-un comunicat de presă, Uniunea Naţională a Judecătorilor din România (UNJR) avertizează că nu va accepta un președinte al CSM ales ilegal.
Reproducem textul integral al comunicatului. „UNJR îşi exprimă indignarea faţă de modul netransparent si total neprofesionist în care au decurs alegerile pentru funcţiile de preşedinte şi vicepreşedinte al Consiliului Superior al Magistraturii în data de 4 ianuarie 2013. Considerăm nedemne de onoarea funcţiilor menţionate refuzul asumării publice a candidaturii fostului vicepreşedinte al Consiliului, anunţarea acesteia în cadrul şedinţei de plen, cu lipsa oricărei informări a magistraţilor şi membrilor Consiliului în vederea asigurării unei dezbateri efective a candidaturilor şi a programelor candidaţilor. Agenda juridică foarte încărcată a anului 2013, care impune luarea unor decizii cruciale pentru justiţie, legate de numirile în cele mai înalte funcţii de conducere din sistem, respectiv preşedintele ICCJ, procurorul şef al Parchetului de pe lângă ICCJ şi procurorul şef al DNA, intrarea în vigoare a Codului de Procedură Civilă, modificările preconizate ale Constituţiei României, ar fi necesitat luarea unei decizii care să urmărească în principal coeziunea în cadrul Consiliului şi acţiuni susţinute pentru buna funcţionare a serviciului public al justiţiei, iar categoric nu declanşarea unor noi lupte în spatele şi în afara uşilor închise ale Consiliului. Judecătorii aşteaptă ca decenţa în care îşi desfăşoară activitatea să se reflecte şi la nivelul celor de la vârful sistemului, însă teatrul la care au fost nevoiţi să asiste public este departe de orice deziderat de transparenţă şi responsabilitate faţă de sistem. Judecătorii nu acceptă să fie reprezentaţi de un preşedinte al Consiliului Superior al Magistraturii ales în astfel de condiţii.
Pe parcursul anului 2012 corpul judecătorilor şi-a exprimat în mod repetat nemulţumirea faţă prestaţia conducerii CSM şi carenţele acesteia în exercitarea funcţiei de reprezentare, fiind evidentă dorinţa corpului profesional de a nu se mai realege aceeaşi conducere sub o altă formă. Această voinţă a fost însă sfidător ignorată de către cei care se presupune că ar trebui să reprezinte corpul profesional al judecătorilor, fiind ignorată deopotrivă şi cutuma respectată încă de la înfiinţarea Consiliului, de a se alege un judecător în funcţia de preşedinte. Numeroasele argumente pentru respectarea acestei cutume (statutul judecătorilor care exclude orice formă de subordonare ierarhică, spre deosebire de cel al procurorilor care îşi desfăşoară activitatea sub autoritatea ministrului justiţiei şi al căror statut consacră subordonarea ierarhică, numărul mai mare al judecătorilor raportat la cel al procurorilor, numărul covârşitor mai mare de cauze civile faţă de cele penale) ar fi impus dacă nu urmarea acesteia, atunci măcar o dezbatere serioasă cu privire la posibile argumente pentru îndepărtarea de la aceasta. Menținerea acestei cutume este necesară până la momentul în care procurorii vor dobândi un statut identic cu al judecătorilor, ceea ce sperăm că se va întâmpla la anunțata revizuire a Constituției. UNJR solicită colegilor judecători să îşi exprime voinţa în cadrul adunărilor generale şi îşi exprimă sprijinul pentru toate acţiunile judecătorilor ce se preconizează în viitorul apropiat, care vizează apărarea statutului şi a independenţei lor şi cenzurarea modului în care unii membri CSM îşi exercită mandatul. Totodată, UNJR va apela la toate mijloacele premise de lege pentru ca CSM să conştientizeze şi să-şi îndeplinească rolul constituţional de garant al independenţei justiţiei”.
Etichete:COMUNICATUL UNJR:"NU ACCEPTAM SA FIM REPREZENTATI DE OANA HAJNAL-SCMIDT, PRESEDINTE CSM ALES ILEGAL!
AKCENT – MY PASSION!
ARASH ft.HELENA – PURE LOVE!
LANA DEL REY – BORN TO DIE!
SELENA GOMEZ $ THE SCENE – NATURALLY!
MILEY CYRUS – THE CLIMB!
CRESTIN-ORODOCSII AU AZI MARE PRAZNIC:SFANTUL PROOROC IOAN BOTEZATORUL!
Creştin-ortodocşii au şi astăzi mare praznic. Nu trebuie să uităm că Biserica a rânduit ca, după unele mari sărbători ale Mântuitorului sau ale Maicii Domnului, să fie cinstit şi Sfântul care are legătura cea mai apropiată cu marea sărbătoare.
Aşadar, după praznicul împărătesc de la 6 ianuarie, când Sfântul Prooroc Ioan L-a botezat în apele Iodranului pe Mântuitorul Iisus Hristos, astăzi se cuvine să îl sărbătorim pe Sfântul Ioan Botezătorul şi Înaintemergătorul Domnului, cel mai mare dintre profeţi, glasul care strigă în pustie “gătiţi calea Domnului”, “turtureaua pustiei care a binevestit primăvara harului, făclia Luminii dumnezeieşti, răsăritul ce a vestit pe Soarele Dreptăţii, ca un înger pământesc şi om ceresc, care stă la graniţa dintre cer şi pământ şi uneşte Vechiul şi Noul Testament”, după cum e numit în volumul “Vieţile Sfinţilor de peste tot anul”. Despre sărbătoarea de astăzi – Soborul Sfântului Ioan Botezătorul –, din aceeaşi carte aflăm că după ce a ascultat glasul Lui Dumnezeu, Care l-a trimis în deşert să anunţe vestea cea bună a venirii Lui Mesia-Hristosul, pregătindu-I calea, Sfântul Prooroc Ioan îşi împlineşte misiunea, botezându-L pe Domnul Iisus în apele Iordanului. Din acel moment, “strălucirea lui urma să scadă, iar a Mântuitorului să crească”.
În cartea “Vieţile Sfinţilor” se istoriseşte că a doua zi după Sfânta şi dumnezeiasca Arătare, “se cădea a cinsti cu praznic pe cel ce a slujit la taina Botezului dumnezeiesc, punând mâna sa pe creştetul Stăpânului”, fiindcă, “îndată după Botezul Domnului, Botezătorul se cinsteşte de toţi şi cu cântări se slăveşte, pentru că prin sobor se înţelege adunarea poporului în biserică, la cântarea şi slăvirea Lui Dumnezeu, întru cinstea şi lauda marelui Ioan, Înaintemergătorul şi Botezătorul Celui ce se prăznuieşte. Un sobor ca acesta, măcar că se săvârşea la toate bisericile ce sunt în toată lumea, ba încă se săvârşeşte şi astăzi (…)”
O dată cu Botezul Domnului în Iordan, apele râului s-au sfinţit. Întru amintirea dumnezeieştii Epifanii, preoţii sfinţesc apele de Bobotează an de an. Există credinţa din vechime că, la Iordan, la fiecare Bobotează, însuşi Botezătorul soseşte nevăzut la sfinţirea apelor.
Creştinii au deosebită evlavie faţă de Sfântul Ioan Botezătorul, care, după cum ne arată şi Sinaxarul “însă şi după venirea Harului şi moartea lui ca martir, continuă să fie pentru creştini, în sens duhovnicesc, Înaintemergătorul Domnului, precum şi model de înfrânare, de pocăinţă, de curăţire de patimi prin asceză şi rugăciune, iniţiator al vieţii monastice şi a celei pustniceşti”. Grabnic ajutător celor care se roagă cu credinţă, Sfântul Prooroc Ioan Botezătorul nu va înceta să fie cel care găteşte calea ce duce la Mântuitorul Iisus Hristos.
Părintele arhimandrit Cleopa spunea într-una dintre predicile la această sărbătoare: “Mare a fost praznicul de ieri, nu mică este şi ziua de astăzi. Ieri L-am cinstit pe Stăpânul, astăzi lăudăm pe sluga Stăpânului. Ieri am slăvit pe Treimea cea de o fiinţă, Care S-a arătat la Iordan, astăzi lăudăm pe Sfântul Ioan Botezătorul care s-a închinat PreaSfintei Treimi la Iordan. El a auzit glasul Tatălui din nor; el L-a botezat pe Fiul în Iordan şi tot el a văzut pe Duhul Sfânt în chip de porumbel, şezând deasupra Fiului. Vedeţi ce mare şi plăcut este înaintea Domnului Sfântul Ioan Botezatorul? Cine altul a postit mai mult ca el în pustie? Cine a propovăduit mai cu putere pocăinţă în pustiul Iordanului? Cine mustră mai cu asprime pe cărturari şi farisei, numindu-i «năpârci» şi «pui de şerpi»? Cine L-a mărturisit şi L-a arătat pe Hristos înaintea lumii cu mai multă îndrăzneală şi putere decât Ioan Botezătorul? Aşadar, se cuvine să cinstim cu laude astăzi pe Sfântul Ioan Botezătorul, «glasul celui ce strigă în pustie», cum spune Sfântul Prooroc Isaia. Să lăudăm astăzi pe cel mai mare postitor şi rugător dintre oameni, pe Proorocul cel minunat, pe Înaintemergătorul Lui Hristos, care L-a mărturisit oamenilor, pe propovăduitorul Prea Sfintei Treimi, pe apostolul pocăinţei, pe Sfântul Ioan Botezătorul”.
Pe lângă sărbătoarea de astăzi – Soborul Sfântului Ioan Botezătorul –, Biserica Ortodoxă a rânduit alte patru zile de prăznuire a Sfântului Ioan: Zămislirea Sfântului Ioan Botezătorul (23 septembrie), Naşterea Sfântului Ioan Botezătorul (24 iunie), Tăierea capului Înaintemergătorului (29 august) şi Aflarea capului Sfântului Prooroc Ioan (24 februarie şi 25 mai).
Etichete:CRESTIN -ORODOCSII AU AZI UN MARE PRAZNIC:SFANTUL PROOROC IOAN BOTEZATORUL!
AGENTII LUI BASESCU CU NASUL LOR IN SUFLET DEVOALEAZA PLANUL DE FARAMITARE A USL!
Agenții lui Băsescu au ieșit din bârlogul în care au stat ascunși după ce el a fost umilit la alegerile parlamentare din decembrie trecut. Agenții din presă! Când tace Băsescu, vorbesc ei: acoperiții sau mai puțin acoperiții din mass-media.După cum le e misia ori simbria.
Evoluțiile ulterioare participării lui Băsescu la ședința Consiliului Superior al Magistraturii par a demonstra un lucru: se pune în scenă piesa mizeră în care rolurile sunt distribuite. O piesă cu sun singur actor în rolul principal, Băsescu, și cu mulți alții în roluri de figuranți. Rolul acestora din urmă ? Ecoul ! Ei sunt ecoul lui Băsescu. Spune Băsescu ceva, hop! și ei preiau, amplifică. Și dezvoltă! Ce nu spune Băsescu în mod direct, probabil din timiditatea-i proverbială, spun cu mult ”curaj” oficioasele sale. Nici nu mai e nevoie de purtător de cuvânt al Cotrocenilor. Pontarea acestuia poate fi doar o dovadă vie că spiritul Elenei Udrea e prezent peste tot prin palat. Băsescu și-a tras acum purtători de cuvânt cu gazetă. Ce mai contează că proprietarul gazetei are probleme serioase cu diverse organe ? Este un mogul la fel de bun ca fratele Bancorex.
Ceva între ecou și purtător de cuvânt cu gazetă pare să fie și editorialistul României libere. Care ne transmite pe de o parte, la fel cum o făcea și televiziunea fratelui bancorex zilele trecute, cam cum, unde, cât și când ar trebui să se rupă USL. USL, adică exact coșmarul lui Băsescu al majorității parlamentare democratice. Acea majoritate parlamentară care a început să stopeze înaintarea tăvălugului dictaturii portocalii a lui Băsescu.
Ce n-a spus Băsescu în mod direct, spune gazeta sa de serviciu: Dan Voiculescu ar cam trebui arestat. La fel de arestat cum a reușit Băsescu și cu Năstase și cu Vîntu. Următorul pe listă e Ghiță, dacă nu-și continuă jocul la două capete. Așa cum a făcut-o televiziunea sa, în primele zile ale acestui an, când a arătat cam pe unde și din motive ar trebui să se rupă USL.
Cu Vîntu, Băsescu aproape că a rezolvat-o prin Ghiță și cu ajutorul justiției fantastic de independente. Singurul ghimpe din gâtul lui Băsescu a rămas Voiculescu și trustul său de presă. Nu întâmplător: alături de extrem de puține publicații, Intact Media și mai ales Antena 3 au dus – prin adevărurile rostite nu doar cu insistență, ci cu disperare pe alocuri-, la umilitoarea înfrângere a lui Băsescu.
Iată mostre clare de presă-goarnă:
”Fără sprijinul său (al lui Voiculescu-n.cotidianul.ro), zilele lui Antonescu în fruntea PNL sunt numărate. Aşa se explică disperarea fostului mare candidat la prezidenţiale de a-şi elimina din partid principalii rivali.
Fără Voiculescu şi fără Antonescu, dizolvarea USL este ca şi realizată. O dată cu ea, PSD îşi atinge scopul de a guverna aproape singur, adică doar cu UDMR, iar Traian Băsescu şi-ar putea vedea împlinit visul pe care l-a ratat în 2005 – crearea unui singur mare partid de dreapta.”
”Ieşirea din bârlog a preşedintelui, şi încă pe cel mai important front al confruntării cu politicienii care au reuşit de două ori suspendarea sa, justiţia, nu a rămas fără răspuns. La doar câteva ore după ce fusese atacat, Dan Voiculescu a postat pe blog o replică în care îl acuză pe Traian Băsescu că el este cel ce a manipulat magistraţii. Nu aceste acuzaţii sunt interesante însă, ci ceea ce se află în spatele lor.
Cheia mesajului lui Voiculescu stă în următoarele fraze: „(…) Mă aştept, de altfel, ca şi în dosarul ICA, în care, fără nici o probă, sunt acuzat că am exercitat influenţe, să se găsească şi magistraţi sensibili la eventuale dorinţe ale domnului preşedinte numit… Sper, deşi am mari rezerve, că, măcar din anul 2013, toţi magistraţii vor judeca fiecare dosar cu obiectivitate şi corectitudine, conform prevederilor legii şi realităţii obiective susţinute de probe, nu de sugestii politice sau de altă natură”.
Cuvintele de mai sus reprezintă, în esenţă, recunoaşterea unei înfrângeri. Deşi i se datorează într-o bună măsură „zdrobitoarea” victorie a USL, finanţatorul „ultraşilor” anti-Băsescu, după cum îl alintă aliaţii săi de la Kremlin, nu doar că nu şi-a îngenuncheat adversarul de moarte, dar nici măcar nu a reuşit să-şi securizeze imunitatea. Aşa se explică „rezervele” sale.
Mai mult, sunt semnul că se teme cu adevărat că va ajunge, până la urmă, în închisoare. O posibilitate care astăzi pare la fel de nerealizabilă pe cât păreau cu doar puţină vreme în urmă şi condamnările lui Vîntu şi Năstase.
Practic, în jocul cu Justiţia lui Voiculescu nu i-a ieşit, până acum, nimic. Deşi a impus-o pe Mona Pivniceru ca ministru, nu a reuşit să determine numirea unor procurori-şefi favorabili sie şi USL şi, ultimul eşec, nici să răstoarne echilibrul de forţe din Consiliul Superior al Magistraturii. În ciuda manevrelor Monei Pivniceru, la şefia CSM a fost aleasă Oana Schmidt Hăineală, fostul vicepreşedinte, care a reuşit anul trecut, alături de Oana Ghica, să dejoace planurile ministrului Justiţiei şi ale celor ce o trag de sfori.
Nici atacurile imunde la adresa celorlalte instituţii nu s-au soldat cu vreun rezultat concret, nu le-au slăbit influenţa, nu au reuşit să determine vreo demisie sau o destituire, în schimb au reuşit să le ostilizeze şi mai tare. Şi i-a făcut duşmani chiar şi pe cei ce nu au nici o simpatie faţă de Traian Băsescu.
Voiculescu nu ar fi simţit nevoia să-i răspundă lui Băsescu dacă nu ar exista un dosar care îi ticăie sub pernă – procesul privatizării frauduloase a Institutului de Cercetări Alimentare, prin subevaluarea bunurilor cu 7 milioane de euro. Dosarul are deja patru ani vechime şi nu a fost pronunţată încă vreo sentinţă.
Indiferent de tertipurile la care va recurge, cum au fost demisia din vechiul Senat şi nedepunerea jurământului pentru actualul mandat, în final tot nu va putea împiedica ajungerea dosarului său înapoi la Curtea Supremă de Justiţie. Or, această instanţă este condusă de Livia Stanciu, cea care, fără să-i pronunţe numele, a catalogat, în şedinţa CSM de vineri, ca inadmisibile încercările sale de a-şi rezolva problemele cu justiţia prin intimidarea magistraţilor. Şansele de a mai amâna mult un verdict nefavorabil sunt aproape zero.
Voiculescu a vrut să transmită un mesaj à la Năstase, de anticipare a unei sentinţe împotriva sa, şi pentru că, întocmai ca fostul lider al PSD aflat astăzi după gratii, ştie că Băsescu este doar o parte a problemei.” *Sublinierile aparțin redacției cotidianul.ro.
Etichete:AGENTII LUI BASESCU CU NASUL LOR IN SUFLET DEVOALEAZA PLANUL DE FARAMITARE A USL!
GHEORGHE(GYORGY) FRUNDA,ROMAN UDMERIST SUSTINE CA ROMANIA NU ESTE STAT NATIONAL ,SA VEDEM CE FACE PREMIERUL VICTOR TONTA CU UDMR?!
Gyorgy Frunda, a declarat duminică seară la Antena 3 că România nu este național deoarece nu se comportă ca atare și e puternică doar când are de-a face cu o comunitate mică.
„A susține că România este un stat național, pur și simplu nu este adevărat. România s-a comportat ca un stat național în perioada interbelică, când în primării era scris , când s-au desființat toate școlile ungurești. România nu este stat național nu doar pentru că are vreo 20 de minorități naționale, ci pentru că nu se comportă instituțional ca un stat național. Ce suveranitate puternică, singură, neîmpărțită, are România, când deficitul bugetar al României se hotărăște la Bruxelles, nu la București? Ce suveranitate are România când deciziile instanțelor românești sunt contestate și anulate la Strasbourg? România se comporta ca un stat național puternic atunci când are de-a face cu o comunitate mică, dar în relațiile cu UE demult nu mai e un stat național. Și asta nu e o rușine, nu mai este stat național Franța, care a inventat noțiunea de stat national. Definirea de stat național ( dată României, n.red.) nu e adevărată, nu e sinceră”, a declarat Frunda într-o intervenție telefonică.
Kelemen Hunor a explicat public că după alegeri au existat într-adevăr negocieri între UDMR și USL.
„După alegeri, ne-am implicat în negocieri și, în ciuda unui acord de principiu la care am ajuns înaintea votului, caștigătorii au impus condiții pe care nu le-am putut accepta”, a spus Hunor.
Întrebat care au fost condițiile impuse de USL, liderul UDMR a afirmat că nu s-a vrut schimbrea art. 1 din Constituție, potrivit căruia „România este un stat național și indivizibil”.
Vineri seară, la Antena 3, premierul a anunţat că îl va numi pe fostul senator UDMR Gyorgy Frunda în funcţia de consilier personal pe probleme juridice internaţionale şi minorităţi.
Etichete:GHEORGHE (GYORGY)FRUNDA ROMAN UDEMERIST SUSTINE CA ROMANIA NU ESTE STAT NATIONAL.SA VEDEM CE FACE PREMIERUL VICTOR TONTA CU UDMR?!
NU VA ESTE RUSINE?!,MANCATI PAINE ROMANEASCA,DAR VOI LIDERII UDMR CARE CU CZKE AL VOSTRU ATI COMIS UN GENOCID IMPOTRIVA POPORULUI ROMAN,AMEMINTATI CU PRESIUNI EXTERNE ROMANIA!
UDMR nu se împacă cu gândul că a ratat guvernarea şi avertizează dur USL-ul că nu va putea fi ignorat. Nu iartă USL din cauza nerespectării cuvântului dat, respectiv acordul ratat dintre UDMR şi USL.
„Suntem conştienţi că o majoritate de două-treimi este capabilă să ignore dorinţele minorităţilor. Testul pentru România abia acum începe şi în curând vom afla dacă această putere ne-a dus mai aproape de secolul 21, dacă societatea s-a copt ca după 23 ani să ţină în frâu o majoritate de două-treimi. Dacă nu vom găsi rezolvări la problemele noastre pe căile instituţională şi a dialogului, atunci vom căuta şi vom găsi alte modalităţi. Fie prin presiune internaţională, fie printr-o altfel de presiune. Sunt unelte civile care pot fi folosite în acest caz, însă este prematur să vorbim despre asta”, ameninţă liderul UDMR în cadrul unui interviu pentru cotidianul budapestan Nepszabadsag .
Etichete:DAR AVETI TUPEUL CU CSZKE AL VOSTRU CARE ATI COMIS UN GENOCID IMPOTRUIVA POPORULUI ROMAN SA AMENINTATI CU PRESIUNI EXTERNE ROMANIA!, MANCATI O PAINE ROMANEASCA, NU VA ESTE RUSINE?!
RT @TeamTrump: Joe Biden can't fix our economy! He supports massive tax increases, disastrous trade deals and amnesty for illegal immigran… 32 minutes ago
Traian Berbeceanu, PRIMELE EXPLICAȚII după ce s-a înscris în PNL: Nu voi viza nicio funcție - Stiri pe surse - Cele… twitter.com/i/web/status/1… 34 minutes ago

References: CSM 
 CSM 
 CSM 
 ICCJ 
 CSM 
 CSM 
 CSM 
 CSM 
 CSM 
 CSM